Zápis detí do MŠ

Zápis detí do materskej školy v zmysle vyhlášky č. 306/2008 Z.z o materskej škole na školský rok 2016/2017 sa uskutoční v dňoch od **11. 5. – 31. 5. 2016** v čase od **8.00 – 15.00** hod.

Zákonný zástupca na zápise predloží **Žiadosť o prijatie dieťaťa do materskej školy** spolu s **potvrdením všeobecného lekára** pre deti a dorast o zdravotnom stave dieťaťa.

**Tlačivo** žiadosti si môžu rodičia vyzdvihnúť v materskej škole v pracovnej dobe od **7.00 do 15.30** hod.

Do MŠ sa prijímajú deti od 2 do 6 rokov. Prednostne sa na predprimárne vzdelávanie prijíma dieťa, ktoré dovŕšilo piaty rok veku dieťaťa, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia povinnej školskej dochádzky. Ostatné deti sa prijímajú podľa voľnej kapacity materskej školy.

Zápisu predchádza **„Deň otvorených dverí“**, ktorý sa uskutoční dňa **10. 5. 2016** v čase od **9.30 – 11.30** hod. Srdečne pozývame rodičov aj s deťmi - budúcimi materákmi na návštevu našej materskej školy. **Tešíme sa na Vás!**

riaditeľstvo MŠ

